En nom de nostre Seigneur, Amen. L’an de l’Incarnation d’iceluy courant mille quatre cens soixante seze, le vint  septiesme iour du mois de Decembre, Ie Ieannete vefue de feu Iean Bauldot demeurant à Moustier S. Iean, sçauoir fais à tous presans  aduenir: que ie de ma certaine science,  bon propos ay baillé, cedé, donné, quitté,  transporté,  par la teneur de ces presantes letres baille, donne, cede, quitte, transporte, deliure par donation pure, parfaite,  irreuocable faite entre les vifs;  pource qu’il me plait ainsi le faire à Reuerend Pere en Dieu Frere Iean de Cussigny Abbé de l’Eglise  Monastere dudit Moustier sainct Iean, Maistre Estienne de Longueuille Procureur dudit Reuerend Pere en Dieu, stipulant  acceptant pour ledit Frere Iean de Cussigny Abbé dessus dit, tous mes biens immeubles, quelque part qu’ils soint assis, ou situez, ou de quelque nom ou valeur qu’ils soint dis, nommez, ou appellez. Moyennant,  parmy ce que iceluy Reuerend Pere en Dieu est  sera tenu de moy nourrir,  gouuerner,  administrer toutes mes necessitez corporelles ma vie durant; c’est à sçauoir boire, manger, coucher, leuer, vestir,  habiller, ensemble toutes mes autres necessitez corporelles quelconques,  à la fin de mesiours moy faire inhumer,  mettre en terre saincte,  faire ou payermes frais funeraux. Dont  de laquelle donation ie Ieannete suis  me tiens pour bien contente,  d’iceuls immeubles ie deuests  desaisis moy, mes hoirs,  ayans cause perpetuellement;  ledit Frere Iean de Cussigny Abbé dessus dit,  ses successeurs en reuests,  saisis perpetuellement par ces presantes lettres. Promettant ie ladite Ieannete par mon serment pour ce donné corporellement aus saincts Euangiles de Dieu,  sous l’expresse hypotheque  obligation de tous mes biens,  des biens de mes hoirs meubles  immeubles quelconques: lesquels quand à ce ie soumets  oblige à la iurisdiction,  contrainte de la Chancellerie du Roy nostre Sire pour son Duchié de Bourgoigne, pour en estre contrainte  executée comme de chose cognuë,  loyaument adiugée, à tenir  auoit agreable forme,  stable à tousiours ceste presante donation,  à la garantir, deliurer,  defandre,  faire en paix tenir audit Reuerend Pere en Dieu,  à ses successeurs enuers  contre tous à mes missions  despens, sans iamais aller ou venir à l’encontre en aucune maniere. En renonceant quant à ce à toutes exceptions de fraudes,  deceptions, à tous faicts,  droicts donnés,  introduits en la faueur des fammes,  mesmement au droict, disant generale renonciation non valoir, se l’especial ne precede. En tesmoin de ce i’ay requis  obtenu le seel de la Cour de ladite Chancellerie estre mis  appendu à ces presantes lettres. Faictes  passées par deuant Simonet Fariet Notaite public  Iuré d’icelle Cour, presans Reuerend Pere en Dieu Hugues Tiard Abbé de sainct Martin d’Auxerre,  Maistre Guillaume d’Aubenton Licentié en Loix, témoins à ce appellez  requis l’an  iour dessus dit.